GTB ตั้งบ.ร่วมทุนใน “เยอรมนี” ลุยธุรกิจออกแบบวิศวกรรมเครื่องกำเนิดไอน้ำ
บริษัท เจตาแบค จำกัด (มหาชน) หรือ GTB แจ้งว่า เมื่อวันท …
5 เม.ย. 2562

บริษัท เจตาแบค จำกัด (มหาชน) หรือ GTB แจ้งว่า เมื่อวันที่ 4 เมษายน 2562 คณะกรรมการบริษัทมีมติอนุมัติให้จัดตั้งบริษัทร่วมทุนแห่งใหม่ ชื่อว่า SCHNEIDER-KESSEL Energysystems GmbH(SKE) ซึ่งจะจดทะเบียนและจัดตั้ง ณ สหพันธ์สาธารณรัฐเยอรมนี โดยเป็นการร่วมทุนระหว่าง SCHNEIDER-KESSEL Beteiligungs GmbH ถือหุ้นในสัดส่วน 50% และ GTB ถือหุ้นในสัดส่วน 50% ของทุนจดทะเบียน
สำหรับทุนจดทะเบียนเริ่มแรก 25,000 EUR หรือเท่ากับ 901,052 บาท (อัตราขายถัวเฉลี่ย ณ วันที่ 4 เมษายน 2562: 36.0421 บาทต่อ Euro) และคาดว่าจะจดทะเบียนจัดตั้งภายในไตรมาส 2 ของปี 2562 มีแหล่งเงินทุนจากกระแสเงินสดจากการดำเนินงาน ทั้งนี้ไม่กระทบต่อสภาพคล่องทางการเงินของ
อนึ่ง บริษัท SCHNEIDER-KESSEL Energysystems GmbH (SKE) ดำเนินธุรกิจออกแบบทางวิศวกรรมเครื่องกำเนิดไอน้ำและอุปกรณ์ที่เกี่ยวข้อง รวมทั้งผลิตและติดตั้ง โดยคาดว่าจะได้รับการถ่ายทอดเทคโนโลยีจากผู้ที่มีความเชี่ยวชาญในระดับสูง ที่จะก่อให้เกิดการพัฒนาผลิตภัณฑ์ การขยายธุรกิจของบริษัท ทำให้สามารถเพิ่มยอดขายและสามารถสร้างผลตอบแทนให้กับบริษัทได้ในอนาคต